CELEX: 32012D0668
Language: et
Date: 2012-10-25 00:00:00
Title: 2012/668/EL: Komisjoni rakendusotsus, 25. oktoober 2012 , millega kehtestatakse liidu rahaline toetus kulutuste katteks, mis on tehtud seoses erakorraliste meetmetega suu- ja sõrataudi vastu võitlemiseks Bulgaarias 2011. aastal (teatavaks tehtud numbri C(2012) 7454 all)

27.10.2012   
            
            
               ET
            
            
               Euroopa Liidu Teataja
            
            
               L 299/49
            
         KOMISJONI RAKENDUSOTSUS,
   25. oktoober 2012,
   millega kehtestatakse liidu rahaline toetus kulutuste katteks, mis on tehtud seoses erakorraliste meetmetega suu- ja sõrataudi vastu võitlemiseks Bulgaarias 2011. aastal
   (teatavaks tehtud numbri C(2012) 7454 all)
   (Ainult bulgaariakeelne tekst on autentne)
   (2012/668/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artiklit 14,
   ning arvestades järgmist:
   
               (1)
            
            
               Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (2)
            
            
               Otsuses 2009/470/EÜ on sätestatud kord, millega reguleeritakse veterinaariaalaste erimeetmete jaoks, sealhulgas erakorraliste meetmete jaoks antavat liidu rahalist toetust. Et aidata kaasa suu- ja sõrataudi võimalikult kiirele likvideerimisele, peaks liit rahalise toetusega osalema liikmesriigi tehtud abikõlblike kulutuste kandmises. Kõnealuse otsuse artikli 14 lõikes 4 on sätestatud eeskirjad protsendimäära kohta, mida tuleb kohaldada liikmesriigi tehtud kulutuste suhtes.
            
         
               (3)
            
            
               Komisjoni 28. veebruari 2005. aasta määruse (EÜ) nr 349/2005 (millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ) (2) artiklis 3 on sätestatud, millisteks kulutusteks võib anda liidu rahalist toetust.
            
         
               (4)
            
            
               Komisjoni 9. novembri 2011. aasta rakendusotsusega 2011/730/EL liidu rahalise toetuse kohta seoses Bulgaarias 2011. aastal suu- ja sõrataudi vastu võitlemiseks võetud erakorraliste meetmetega (3) andis liit rahalist toetust Bulgaarias 2011. aastal suu- ja sõrataudi vastu võitlemiseks võetud erakorralisteks meetmeteks. Bulgaaria esitas 9. detsembril 2011 ja 24. jaanuaril 2012 ametliku hüvitise taotluse, nagu on sätestatud määruse (EÜ) nr 349/2005 artikli 7 lõigetes 1 ja 2.
            
         
               (5)
            
            
               Liidu rahalist toetust antakse üksnes tingimusel, et kavandatud tegevus on tegelikult ellu viidud ja ametiasutused on kogu vajaliku teabe esitanud ettenähtud tähtaegadeks.
            
         
               (6)
            
            
               Bulgaaria on vastavalt otsuse 2009/470/EÜ artikli 14 lõikele 3 teatanud viivitamata komisjonile ja teistele liikmesriikidele meetmetest, mida on rakendatud kooskõlas teatavakstegemist ja tauditõrjet käsitlevate liidu õigusaktidega, ning nende meetmete tulemustest. Vastavalt määruse (EÜ) nr 349/2005 artiklile 7 olid hüvitise taotlusele lisatud finantsaruanne, täiendavad dokumendid, epidemioloogiline aruanne iga ettevõtte kohta, kus loomad tapeti või likvideeriti, ja vastavate auditite tulemused.
            
         
               (7)
            
            
               Komisjoni tähelepanekud, abikõlblike kulutuste arvutamise meetod ja lõppjäreldused edastati Bulgaariale 19. juunil 2012. Bulgaaria väljendas nõusolekut 20. juunil 2012 saadetud e-kirjas.
            
         
               (8)
            
            
               Seetõttu tuleks nüüd kinnitada liidu rahalise toetuse kogusumma abikõlblike kulutuste katteks, mis tehti seoses suu- ja sõrataudi likvideerimisega Bulgaarias 2011. aastal.
            
         
               (9)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus kulutuste jaoks, mis tehti seoses suu- ja sõrataudi likvideerimisega Bulgaarias 2011. aastal, on 463 583,37 eurot.
   Artikkel 2
   Käesolev otsus kujutab endast rahastamisotsust finantsmääruse artikli 75 tähenduses ning see on adresseeritud Bulgaaria Vabariigile.
   
      Brüssel, 25. oktoober 2012
      
         
            Komisjoni nimel
         
         
            asepresident
         
         Maroš ŠEFČOVIČ
      
   
   
      (1)  ELT L 155, 18.6.2009, lk 30.
   
      (2)  ELT L 55, 1.3.2005, lk 12.
   
      (3)  ELT L 293, 11.11.2011, lk 36.